PATVIRTINTA

Šiaulių miesto savivaldybės tarybos

2025 m. \_\_\_\_\_\_\_\_\_\_ d. sprendimu Nr. T-

**ŠIAULIŲ MUNICIPALINĖS APLINKOS TYRIMŲ LABORATORIJOS PRIJUNGIMO PRIE ŠIAULIŲ MIESTO SAVIVALDYBĖS VISUOMENĖS SVEIKATOS BIURO REORGANIZAVIMO SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Šiaulių municipalinės aplinkos tyrimų laboratorijos prijungimo prie Šiaulių miesto savivaldybės visuomenės sveikatos biuro reorganizavimo sąlygų aprašas (toliau – Aprašas) nustato Šiaulių municipalinės aplinkos tyrimų laboratorijos reorganizavimo jungimo būdu, ją prijungiant prie Šiaulių miesto savivaldybės visuomenės sveikatos biuro, tvarką ir sąlygas.

2. Aprašas parengtas vadovaujantis Lietuvos Respublikos civilinio kodekso 2.99 straipsnio 1 ir 2 dalimis, 2.101 straipsnio 1 dalimi, Lietuvos Respublikos biudžetinių įstaigų įstatymo 24 straipsnio 6 dalimi ir Šiaulių miesto savivaldybės tarybos 2024 m. lapkričio 7 d. sprendimu Nr. T-430 „Dėl pritarimo reorganizuoti Šiaulių municipalinę aplinkos tyrimų laboratoriją, prijungiant ją prie Šiaulių miesto savivaldybės visuomenės sveikatos biuro“.

**II SKYRIUS**

**REORGANIZAVIME DALYVAUJANČIŲ BIUDŽETINIŲ ĮSTAIGŲ DUOMENYS**

3. Reorganizuojama biudžetinė įstaiga:

3.1. pavadinimas – Šiaulių municipalinė aplinkos tyrimų laboratorija;

3.2. teisinė forma – biudžetinė įstaiga;

3.3. buveinė – Gegužių g. 94, LT-78365 Šiauliai;

3.4. juridinio asmens kodas – 145412194;

3.5. savininko teises ir pareigas įgyvendina Šiaulių  miesto savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai Šiaulių miesto savivaldybės tarybos kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi merui);

3.6. duomenys apie juridinį asmenį kaupiami ir saugomi Juridinių asmenų registre, registro tvarkytojas – VĮ „Registrų centras“.

4. Reorganizavime dalyvaujanti įstaiga:

4.1. pavadinimas – Šiaulių miesto savivaldybės visuomenės sveikatos biuras;

4.2. teisinė forma – biudžetinė įstaiga;

4.3. buveinė – Varpo g. 9-2, LT-76346 Šiauliai;

4.4. juridinio asmens kodas – 300605778;

4.5. savininko teises ir pareigas įgyvendina Šiaulių  miesto savivaldybės meras, išskyrus įstaigos savininko teises ir pareigas, kurios yra priskirtos išimtinei ir paprastajai Šiaulių miesto savivaldybės tarybos kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi merui);

4.6. duomenys apie juridinį asmenį kaupiami ir saugomi Juridinių asmenų registre, registro tvarkytojas – VĮ „Registrų centras“.

**III SKYRIUS**

**REORGANIZAVIMO TIKSLAS, BŪDAS, PASIBAIGIANTI BIUDŽETINĖ ĮSTAIGA, PO REORGANIZAVIMO VEIKSIANTI BIUDŽETINĖ ĮSTAIGA**

5. Reorganizavimo tikslas – optimizuoti Šiaulių municipalinės aplinkos tyrimų laboratorijos veiklą, prijungiant ją prie Šiaulių miesto savivaldybės visuomenės sveikatos biuro, siekiant užtikrinti efektyvų ir racionalų Šiaulių miesto savivaldybės biudžeto panaudojimą.

6. Reorganizavimo būdas – Šiaulių municipalinė aplinkos tyrimų laboratorija reorganizuojama jungimo būdu, ją prijungiant prie Šiaulių miesto savivaldybės visuomenės sveikatos biuro, kuris perims visas reorganizuojamos biudžetinės įstaigos teises ir pareigas ir po reorganizavimo tęs veiklą.

7. Po reorganizavimo pasibaigianti biudžetinė įstaiga – Šiaulių municipalinė aplinkos tyrimų laboratorija.

8. Po reorganizavimo veiksianti biudžetinė įstaiga – Šiaulių miesto savivaldybės visuomenės sveikatos biuras.

**IV SKYRIUS**

**MOMENTAS, NUO KURIO PASIBAIGIANČIOS BIUDŽETINĖS ĮSTAIGOS TEISĖS IR PAREIGOS PEREINA PO REORGANIZAVIMO VEIKSIANČIAI BIUDŽETINEI ĮSTAIGAI**

9. Po reorganizavimo pasibaigiančios biudžetinės įstaigos Šiaulių municipalinės aplinkos tyrimų laboratorijos teisės ir pareigos pereina po reorganizavimo veiksiančiam Šiaulių miesto savivaldybės visuomenės sveikatos biurui 2025 m. kovo 31 d.

**V SKYRIUS**

**REORGANIZAVIMO TVARKA IR ETAPAI**

10. Reorganizavimo pradžia – Šiaulių municipalinės aplinkos tyrimų laboratorijos vedėjo ir Šiaulių miesto savivaldybės visuomenės sveikatos biuro direktoriaus (toliau abu kartu – vadovai) parengto Aprašo viešo paskelbimo diena.

10. Reorganizavimo tvarka ir etapai:

10.1. per 3 darbo dienas nuo Aprašo pasirašymo dienos apie Aprašo parengimą viešai paskelbiama šių įstaigų interneto svetainėse *www.sveikatos-biuras.lt* ir *www.matl.lt*, paskelbiami pranešimai VĮ Registrų centro leidžiamame elektroniniame leidinyje „Juridinių asmenų vieši pranešimai“ ir raštu pranešama visiems abiejų biudžetinių įstaigų kreditoriams. Pranešime turi būti nurodyta Biudžetinių įstaigų įstatymo 24 straipsnio 7 dalyje nurodyta informacija;

10.2. nuo viešo paskelbimo apie Aprašo parengimą dienos Šiaulių municipalinė aplinkos tyrimų laboratorija įgyja reorganizuojamos biudžetinės įstaigos teisinį statusą, o Šiaulių miesto savivaldybės visuomenės sveikatos biuras – reorganizavime dalyvaujančios biudžetinės įstaigos teisinį statusą;

10.3. dokumentai, reikalingi reorganizuojamos biudžetinės įstaigos ir reorganizavime dalyvaujančios biudžetinės įstaigos teisiniam statusui įregistruoti, Juridinių asmenų registrui pateikiami ne vėliau kaip pirmą viešo paskelbimo apie Aprašo parengimą dieną;

10.4. per 10 darbo dienų nuo Aprašo viešo paskelbimo Šiaulių municipalinė aplinkos tyrimų laboratorija pradeda konsultavimosi su darbuotojais, dirbančiais pagal darbo sutartis ir gaunančiais darbo užmokestį iš savivaldybės biudžeto (toliau – darbuotojai), dėl įstaigos reorganizavimo priežasčių, teisinių, ekonominių bei socialinių padarinių darbuotojams ir dėl numatytų priemonių galimiems padariniams išvengti arba jiems sušvelninti procedūras, vadovaudamasi Lietuvos Respublikos darbo kodekso 208 straipsniu;

10.5. praėjus ne mažiau kaip 30 dienų nuo tos dienos, kai apie Aprašo parengimą paskelbta vieną kartą ir raštu pranešta visiems Šiaulių municipalinės aplinkos tyrimų laboratorijos ir Šiaulių miesto savivaldybės visuomenės sveikatos biuro kreditoriams, Šiaulių miesto savivaldybės taryba priima sprendimą dėl Šiaulių municipalinės aplinkos tyrimų laboratorijos reorganizavimo prijungiant ją prie Šiaulių miesto savivaldybės visuomenės sveikatos biuro, patvirtina Aprašą;

10.6. informaciją apie Aprašo 10.5 papunktyje nurodytą Šiaulių miesto savivaldybės tarybos sprendimą Šiaulių municipalinė aplinkos tyrimų laboratorija ir Šiaulių miesto savivaldybės visuomenės sveikatos biuras per 3 darbo dienas nuo jo priėmimo dienos pateikia Juridinių asmenų registro tvarkytojui;

10.7. Darbo kodekso nustatytais terminais ir tvarka Šiaulių municipalinė aplinkos tyrimų laboratorija darbuotojams raštu praneša apie priimtą Aprašo 10.5 papunktyje nurodytą Šiaulių miesto savivaldybės tarybos sprendimą, numatomą jų darbo santykių tęstinumą Šiaulių miesto savivaldybės visuomenės sveikatos biure ir (ar) jų darbo sąlygų pasikeitimą, ir (ar) galimą jų atleidimą iš darbo;

10.8. Šiaulių municipalinė aplinkos tyrimų laboratorija inventorizuoja turtą ir inventorizuoto turto sąrašą pateikia Šiaulių miesto savivaldybės administracijos Turto valdymo skyriui iki 2025 m. vasario 27 d. Šiaulių miesto savivaldybei Šiaulių municipalinės aplinkos tyrimų laboratorijos turtas turi būti perduotas iki 2025 m. kovo 31 d.

10.9. Šiaulių municipalinės aplinkos tyrimų laboratorijos turtas iki 2025 m. kovo 31 d. perdavimo–priėmimo aktu turi būti perduotas Šiaulių miesto savivaldybės visuomenės sveikatos biurui.

11. Šiaulių municipalinė aplinkos tyrimų laboratorija iki 2025 m. kovo 31 d. pateikia Šiaulių miesto savivaldybės visuomenės sveikatos biurui informaciją apie galiojančias sutartis (sutarties pabaigos terminą, sutarties dalyką, sandorio kainą ar įsipareigojimus pinigine išraiška, kitos (-ų) sutarties šalies (-ių) pavadinimą (-us)).

12. Šiaulių municipalinė aplinkos tyrimų laboratorija iki 2025 m. kovo 31 d. peržiūri, įvertina galiojančias sutartis ir prireikus inicijuoja jų nutraukimą.

13. Po reorganizavimo pasibaigsiančios Šiaulių municipalinės aplinkos tyrimų laboratorijos sutartys bus laikomos Šiaulių miesto savivaldybės visuomenės sveikatos biuro sutartimis nuo perdavimo–priėmimo akto pasirašymo dienos, nebent imperatyvios įstatymų normos nustatytų kitaip arba kitos sutarčių šalys su jomis sudarytose sutartyse ar įstatymuose nustatyta tvarka tokias sutartis teisėtai nutrauktų iki perdavimo–priėmimo akto pasirašymo dienos.

14. Šiaulių municipalinė aplinkos tyrimų laboratorija iki 2025 m. kovo 31 d. atlieka dokumentų vertės ekspertizę, sudaro bylų apskaitos dokumentus (bylų apyrašus ir kt.) ir:

14.1. dokumentus, kurių saugojimo terminas pasibaigęs, teisės aktų nustatyta tvarka sunaikina iki reorganizavimo pabaigos;

14.2. ilgai saugomus dokumentus bei trumpai saugomus dokumentus, kurių saugojimo terminas nepasibaigęs, Lietuvos Respublikos dokumentų ir archyvų įstatymo nustatyta tvarka pagal perdavimo–priėmimo aktą perduoda toliau saugoti Šiaulių miesto savivaldybės visuomenės sveikatos biurui.

15. Nuo perdavimo–priėmimo akto pasirašymo dienos Šiaulių miesto savivaldybės visuomenės sveikatos biuras perima visą kitą Apraše atskirai neaptartą Šiaulių municipalinės aplinkos tyrimų laboratorijos turtą, teises ir pareigas, tarp jų (bet neapsiribojant) – turtą, teises ir pareigas, nenurodytus Šiaulių municipalinės aplinkos tyrimų laboratorijos inventorizacijos aktuose, finansinės atskaitomybės dokumentuose, taip pat visas mokestines teises ir pareigas, tarp jų (bet neapsiribojant) – teises ir pareigas, kurios gali paaiškėti mokesčių administratoriui ar kitoms valstybės institucijoms įstatymų nustatyta tvarka Šiaulių municipalinei aplinkos tyrimų laboratorijai priskaičiavus mokesčių ar kitų įmokų nepriemokas, baudas ir delspinigius.

16. Šiaulių municipalinė aplinkos tyrimų laboratorija iki 2025 m. kovo 31 d. Juridinių asmenų registrui pateikia dokumentus, reikalingus reorganizuojamai biudžetinei įstaigai išregistruoti iš Juridinių asmenų registro, o biuras pateikia dokumentus pakeistiems nuostatams įregistruoti. Dokumentai dėl Šiaulių miesto savivaldybės visuomenės sveikatos biuro pakeistų nuostatų įregistravimo Juridinių asmenų registrui pateikiami kartu su Šiaulių municipalinės aplinkos tyrimų laboratorijos dokumentais dėl jų išregistravimo iš Juridinių asmenų registro.

17. Kai pasirašomas perdavimo–priėmimo aktas bei kiti dokumentai ir Šiaulių municipalinė aplinkos tyrimų laboratorija išregistruojama iš Juridinių asmenų registro, reorganizuojamos Šiaulių municipalinės aplinkos tyrimų laboratorijos antspaudai Lietuvos Respublikos teisės aktų nustatyta tvarka sunaikinami.

18. Reorganizavimas laikomas baigtu Juridinių asmenų registre įregistravus pakeistus po reorganizavimo veiksiančios biudžetinės įstaigos Šiaulių miesto savivaldybės visuomenės sveikatos biuro nuostatus. Šiaulių municipalinė aplinkos tyrimų laboratorija baigia veiklą kaip juridinis asmuo ją išregistravus iš Juridinių asmenų registro teisės aktų nustatyta tvarka.

**V SKYRIUS**

**BAIGIAMOSIOS NUOSTATOS**

19. Šiaulių municipalinės aplinkos tyrimų laboratorijos vedėjas reorganizavimo metu užtikrina įstaigos veiklos (vykdomų uždavinių ir funkcijų) tęstinumą, įsipareigojimų, įskaitant finansinius įsipareigojimus juridiniams ir fiziniams asmenims, vykdymą, sutartyse ir kituose dokumentuose nustatytų sąlygų vykdymą, darbuotojų socialinę apsaugą.

20. Kitų, Apraše nenumatytų, bet teisės aktuose nurodytų, veiksmų, susijusių su tinkamu reorganizavimo vykdymu, atlikimą užtikrina Šiaulių municipalinės aplinkos tyrimų laboratorijos ir Šiaulių miesto savivaldybės visuomenės sveikatos biuro vadovai, bendradarbiaudami tarpusavyje.

\_\_\_\_\_\_\_\_\_\_\_\_\_\_